ניזאר אלכאטר

ניזאר אלכאטר (בערבית: نزار الخاطر) הוא פסנתרן, מלחין, מרצה, ומנצח ערבי-ישראלי. מנכ"ל עמותת הרמוניקה. משנת 2017 מגיש את הפודקאסט אלחאן בכאן תרבות. ניצח על עשרות תזמורות ברחבי ישראל ובעולם. נולד בלוד ב-1985 לאב נגר ולאם מורה לערבית בסמינר הקיבוצים. בכור במשפחה בת שש נפשות. למד בבית הספר טרה סנטה ברמלה. אלכאטר החל ללמוד פסנתר בגיל 6 אצל לוטפי אלחיסן, ובגיל 7 התחיל ללמוד בקונסרבטוריון הישראלי למוסיקה תל אביב אצל המורה מלכה מבורך. הוא ניגן בתזמורת הערבית יהודית בצעירותו. בגיל 12 כתב מספר ואלסים קצרים לפסנתר, ושנתיים לאחר מכן כתב אלגיה ורפסודיה. בגיל 16 כתב את הקונצ'רטו הראשון שלו לפסנתר ותזמורת וביצע אותו יחד עם תזמורת הנוער של הקונסרבטוריון במקומות שונים בישראל. בשנים 2004–2009 למד לתואר ראשון ושני באקדמיה למוסיקה ולמחול בירושלים. ב-2021 החל ללמוד באוניברסיטת בר-אילן לתואר דוקטור. ב-2012 הקים ניזאר אלכאטר הרכב מוזיקלי הכולל 9 נגנים בשם "אבעאד". האנסמבל משלב ביצירותיו מוזיקה ערבית ומוזיקה קלאסית. כיום פועל ההרכב תחת עמותת הרמוניקה. אלכאטר הקים בשנת 2014 את עמותת הרמוניקה להנגשת לימודי המוזיקה לאוכלוסיות מוחלשות. בשנת 2020 זכתה העמותה במכרז עירוני בלוד, ומאז היא מפעילה יותר משמונה פרויקטים בעיר לאוכלוסיות שונות. בין הפרויקטים מקהלות, אנסמבלים, ותזמורות. . מ-2017 ניצח אלכאטר על תזמורת TLV של נוער מוסיקלי בישראל ועל תזמורות רבות נוספות. בין השנים 2018 ועד 2020 ניהל את שלוחת "אבדאע" של הקונסרבטוריון ליד האקדמיה למוסיקה ולמחול בירושלים בשיח' ג'ראח בירושלים. בין השנים 2019 ו-2021 כיהן כרכז תחום מוזיקה ארצי בפרויקט "תרבות לפריפריה" של משרד התרבות. אלכאטר מלמד בקריה האקדמית אונו משנת 2016, ומשנת 2017 באקדמיה למוזיקה ולמחול בירושלים. הוא מלמד גם במרכז למוזיקה מסורתית "אלשיך". בשנת 2021 כתב את המוזיקה לסרט הדוקומנטרי "התזמורת עם הכלים השבורים". אלכאטר נשוי משנת 2017 למייס אלכאטר. בשנת 2002 זכה במלגה של קונסרבטוריון שטריקר על הצטיינות בביצוע. בעקבות הזכייה כתב את הקונצ'רטו הראשון שלו. בשנים 2005 ו-2006 זכה בפרס ראשון ברצף בתחרות "Roma per Gerusalemme". בשנת 2007 זכה בפרס "הצטיינות מוזיקאים" של האקדמיה למוסיקה ולמחול בירושלים ובפרס מוזיקלי מיוחד על ביצועו את גספאר של הלילה שכתב מוריס ראוול בכיתות האמן הבינלאומיות לפסנתר במכללה האקדמית תל-חי. בשנת 2009 השתתף בכיתת אמן בווינה, וזכה בפרס על "הביצוע הטוב ביותר של שוברט" על נגינתו את הסונטה ה-42 של שוברט. בשנת 2013 זכה בפרס מוניר אלקאלוטי עבור מיזם האנסמבל "אבעאד". בשנת 2021 זכה בפרס ראש הממשלה לקומפוזיטורים. מנימוקי השופטים: ניזאר אלחאטר הוא אחד מהקולות הייחודיים ביצירה הקונצרטית הישראלית של העשור האחרון. ביצירתו משתלבים בטבעיות ובהשראה הקולות הרבים והמגוונים של הארץ. קלאסי-מזרחי וקלאסי-מערבי, השפה העברית והשפה הערבית, האישי והקולקטיבי, הכתוב והמאולתר, כל אלה נארגים לידי סגנון אישי, מדויק ופורץ דרך. בעבודתו היוצרת, הנעה בין סולמות לבין מקאמים, הוא יוצר עולם שלם של דימויים. המוסיקה של אלחאטר כתובה באוזן טובה ובמקצועיות, כובשת לב ביופייה, מלאת רגש וחום אנושי. אין ספק שאלחאטר מביא היבט ייחודי וחשוב אל בימת הקונצרטים. — https://www.gov.il/he/departments/news/composers_award_2021 ואלסים קצרים (1997) אלגיה (1998) רפסודיה (1999) לילה עם קלאופטרה (2010) ואלס אנדלוס (2014) אינטרמצו (2021) מואשח אנדלוסי (2016) סמאעי חיג'אז (2018) טריו לכלי נשיפה מעץ (2018) מחזור שירים מסע לכאוס (2019) מחזור שירים גשם רך (2020) "קונצ'רטו לפסנתר ותזמורת" בפה מינור (2001) "תקסים ווריאציות" לתזמורת מזרח מערב (2019) "אוברטורה" לתזמורת קאמרית (2020) "אביב במזרח" לתזמורת כלי קשת וארבעה פסנתרים (2020) קונצ'רטינו (הדוכס והעוד) לפסנתר ותזמורת (2021) "זאבור" למקהלה קאמרית ותזמורת בארוק (2021) "סויטה ים תיכונית" לתזמורת סימפונית (2022) אתר האינטרנט הרשמי של ניזאר אלכאטר מדיה וקבצים בנושא ניזאר אלכאטר בוויקישיתוף Moon Fall HD, נור דרוויש וניזאר אלכאטר ניזאר אלכאטר, ברשת החברתית פייסבוק ניזאר אלכאטר, סרטונים בערוץ היוטיוב כיפך كيفك إنت: ניזאר אלח'אטר نزار خاطر, סרטון בערוץ "כאן חינוכית", באתר יוטיוב (אורך: 23:21) אינטרמצו עם אריק: ניזאר ורחל, סרטון בערוץ "כאן חינוכית", באתר יוטיוב (אורך: 26:56) שירין פלאח סעב ונטלי אלז, ניזאר אלכאטר: הפסנתרן מלוד שמנגיש מוזיקה לקהילות מוחלשות, באתר הארץ, 23 ביוני 2021 גשם רך – מטאר נאעם – مطر ناعم – חג המוסיקה הישראלית, באתר www.israelmusicfest.co.il התזמורת הסימפונית ירושלים | ניזאר אלכאטר עמותת הרמוניקה, באתר "גיידסטאר ישראל" ניזאר אלכאטר, אלחאן, באתר כאן – תאגיד השידור הישראלי Nizar Elkhater CV הפסנתרן הערבי-מוסלמי שכבש את העולם בתאריך 4 במאי 2015, בארכיון האינטרנט 250 שנים אחרי שנולד: ניזאר אלכאטר מלוד ינגן את בטהובן בפסטיבל הפסנתרים בירושלים, באתר מקומונט לוד, ‏3 באוקטובר 2020 פוסט לכבוד נישואיו של אלכאטר, בעמוד הפייסבוק של נוער מוזיקלי בישראל, 26 ביולי 2017 זכה בפרס ראש הממשלה לקומפוזיציה: המלחין והמנצח ניזאר אלכאטר מלוד, באתר www.rashuiot.co.il (בעברית) נוער מוסיקלי בישראל - התזמורת הערבית יהודית, באתר Youth Music Israel השלוחה במזרח ירושלים, באתר קונסרבטוריון האקדמיה למוסיקה ולמחול בירושלים, לפי הטקסט בערבית, ‏2019-07-25 קול קורא להפעלת במה לשידורים דיגיטליים לתמיכה באמנים ולרווחת תושבי ישראל בעתות משבר הקורונה, משרד התרבות והספורט, עמ' 4 ניזאר אלכטאר - אלשיך בית ספר למוזיקה, באתר אלשיך בית ספר למוזיקה, ‏4 ביולי 2022 התזמורת עם הכלים השבורים, באתר דוקאביב 2021 - הפסטיבל הבינלאומי לקולנוע דוקומנטרי בתל-אביב, ‏2 באפריל 2021 Estratto rassegna stampa سما الإخبارية, مؤسسة التعاون تطلق استراتيجيتها للأعوام 2014-2016, سما الإخبارية (בערבית)